stanford-oval/wikipedia huggingface dataset:
จังหวัดชิบะ
ประวัติศาสตร์ > ยุคใหม่

จังหวัดชิบะก่อตั้งขึ้นเมื่อวันที่ 15 มิถุนายน ค.ศ. 1873 โดยการยุบสองจังหวัดรวมกัน ได้แก่ จังหวัดคิซาราซุ และจังหวัดอิมบะ แผ่นดินไหวครั้งใหญ่ในคันโต ค.ศ. 1923 ทำให้เกิดความเสียหายอย่างกว้างขวางในจังหวัดชิบะ โดยเฉพาะอย่างยิ่งในบริเวณตอนใต้สุดของคาบสมุทรโบโซซึ่งมีผู้เสียชีวิต 1,300 คน พื้นที่ของจังหวัดชิบะที่อยู่ติดกับโตเกียวได้รับความเสียหายเป็นอย่างมาก ความรุนแรงของผู้ชุมนุมต่อชาวเกาหลีและชนกลุ่มน้อยอื่น ๆ ได้เกิดขึ้นท่ามกลางความวุ่นวายหลังเหตุการณ์แผ่นดินไหวในฟูนาบาชิ อิชิกาวะ และพื้นที่อื่น ๆ ชาวเกาหลีในหลาย ๆ ย่านของยาจิโยะถูกสังหาร และมีการสร้างหอคอยขึ้นใน ค.ศ. 1972 บริเวณใกล้กับสถานีรถไฟยาจิโยไดเพื่อเป็นการรำลึกถึงผู้เสียชีวิตในเหตุการณ์ดังกล่าว การทำสงครามของจังหวัดชิบะเกิดขึ้นในสงครามรัสเซีย-ญี่ปุ่น (ค.ศ. 1904–1905) ป้อมปราการชายฝั่งถูกสร้างขึ้นตามอ่าวโตเกียวไปทางใต้จนถึงทาเตยามะเพื่อป้องกันเมืองหลวงของจักรวรรดิญี่ปุ่นจากการโจมตี ในช่วงคริสต์ทศวรรษ 1930 พื้นที่ทางตอนเหนือและตอนกลางของจังหวัดได้กลายเป็นศูนย์กลางของการผลิตทางทหารขนาดใหญ่ และมีการสร้างฐานทัพและป้อมปราการในพื้นที่ชายฝั่งส่วนใหญ่ของจังหวัด หลังจากที่สหรัฐเข้าควบคุมเกาะไซปัน พื้นที่ทางตอนเหนือของจังหวัดโดยเฉพาะอย่างยิ่งนครชิบะและโชชิก็ถูกโจมตีด้วยระเบิดเพลิง อุตสาหกรรมส่วนใหญ่ทางตอนเหนือของจังหวัดถูกทำลาย ปฏิบัติการโคโรเนต ซึ่งเป็นหนึ่งในสองส่วนของปฏิบัติการดาวน์ฟอล คือแผนการรุกรานแผ่นดินโตเกียวในเดือนมีนาคม ค.ศ. 1946 โดยสหรัฐ ปฏิบัติการโคโรเนตมีแผนให้หาดคูจูกูริเป็นหนึ่งในสองแห่งของฐานจอดเรือช่วงแรก ส่วนอีกแห่งคือฮิรัตสึกะโดยผ่านอ่าวซางามิ โดยกองทัพสหรัฐที่หนึ่งจะเข้าที่หาดคูจูกูริเพื่อกวาดล้างคาบสมุทรโบโซและไปพบกับกองทัพสหรัฐที่แปดที่โตเกียว หลังจากการทิ้งระเบิดนิวเคลียร์ที่ฮิโรชิมะและนางาซากิ เนื่องจากการยอมจำนนของญี่ปุ่นใน ค.ศ. 1945 แผนดังกล่าวจึงไม่เป็นผล
ประวัติศาสตร์ > ยุคหลังสงคราม

ในช่วงการยึดครองญี่ปุ่น (ค.ศ. 1945–1952) จังหวัดชิบะถูกควบคุมโดยกองกำลังอเมริกันจากชั้นสองของอาคารศาลากลางจังหวัดในนครชิบะ และเมืองอื่น ๆ อีกมากมายในจังหวัดทั้งทางเหนืออย่างนครโชชิและทางใต้อย่างนครทาเทยามะได้ถูกใช้เป็นฐานในการยึดครอง ด้วยความที่ทั่วทั้งจังหวัดนี้เป็นพื้นที่เกษตรกรรมที่อุดมสมบูรณ์ ทำให้ไม่ค่อยได้รับปัญหาการขาดแคลนอาหารและความอดอยากในทันทีหลังสงคราม ช่วงเวลาทันทีหลังสงครามนั้นได้มีการขยายตัวทางอุตสาหกรรมที่มีการวางแผนไว้อย่างดีทางตอนเหนือของจังหวัด และมีผลผลิตทางการเกษตรที่เพิ่มขึ้นอย่างมากหลังจากการปฏิรูปที่ดินทั่วทั้งจังหวัด ได้มีการรวบรวมพื้นที่อุตสาหกรรมขนาดเล็กตลอดทั้งชายฝั่งตะวันตกของจังหวัดชิบะมาเป็นเขตอุตสาหกรรมเคโย และเขตอุตสาหกรรมนี้ได้กลายเป็นศูนย์กลางการผลิตอุตสาหกรรมหนักและท่าเทียบเรือขนาดใหญ่ที่สำคัญในญี่ปุ่นเรื่อยมา เมืองที่อยู่ใกล้กับโตเกียวเชื่อมต่อกันด้วยรถไฟ เมืองเหล่านี้ได้กลายเป็นเมืองที่อยู่อาศัยของผู้ที่ทำงานในโตเกียว ท่าอากาศยานนานาชาตินาริตะเริ่มเปิดดำเนินการใน ค.ศ. 1978 ในนครนาริตะ เพื่อแทนที่ท่าอากาศยานนานาชาติโตเกียว (สนามบินฮาเนดะ) ที่แออัด โดยก่อนหน้านี้ได้มีการประท้วงอย่างหนัก ในปัจจุบันการสัญจรทางอากาศระหว่างประเทศส่วนใหญ่ที่เข้าสู่ญี่ปุ่นจะต้องผ่านจังหวัดชิบะ ส่วนเกษตรกรรมโดยเฉพาะข้าวและผักที่ส่งไปยังเขตมหานครโตเกียวและปริมณฑลได้ขยายตัวอย่างมากจนกลายเป็นแหล่งรายได้สู่พื้นที่ทางตะวันออกเฉียงเหนือและตอนกลางของจังหวัด การขยายตัวของเกษตรกรรมทางตอนกลางและตอนใต้ของจังหวัดนั้นตรงกันข้ามกับการลดลงของจำนวนประชากรในพื้นที่ดังกล่าว เนื่องจากประชากรส่วนใหญ่ย้ายไปทางตะวันออกเฉียงเหนือของจังหวัด อันเป็นผลมาจากนคราภิวัฒน์ (การกลายเป็นเมือง) ของญี่ปุ่น ซึ่งยังคงดำเนินต่อไปจนถึงคริสต์ศตวรรษที่ 21
ประวัติศาสตร์ > แผ่นดินไหวและคลื่นสึนามิในโทโฮกุ ค.ศ. 2011

แผ่นดินไหวและคลื่นสึนามิในโทโฮกุใน ค.ศ. 2011 ส่งผลกระทบในทางตอนใต้ของจังหวัดชิบะ ในขณะที่การสูญเสียชีวิตและความเสียหายต่อที่อยู่อาศัยและอุตสาหกรรมนั้นน้อยกว่าในภูมิภาคโทโฮกุอยู่มาก แต่ก็มีผู้เสียชีวิต 20 คนในจังหวัดชิบะ ซึ่งส่วนใหญ่มาจากสึนามิที่พัดถล่มนครอาซาฮิ นครทางตะวันออกเฉียงเหนือของจังหวัด และทำให้มีผู้เสียชีวิต 13 ราย เหตุเพลิงไหม้โรงกลั่นน้ำมัน ซึ่งพบเห็นได้ทั่วไปในสื่อข่าวหลังแผ่นดินไหวในโทโฮกุ เกิดขึ้นที่โรงกลั่นน้ำมันของบริษัทคอสโมออยล์ในนครอิจิฮาระ ถังแก๊สปิโตรเลียมเหลว (LPG) ขนาดใหญ่ถูกไฟไหม้ตั้งแต่วันที่ 11–21 มีนาคม ค.ศ. 2011 เหตุการณ์แผ่นดินเหลวในพื้นที่ที่มีการแปรสภาพที่ดินได้เกิดทั่วพื้นที่ทางตอนเหนือและตะวันตกของจังหวัดชิบะทำให้เกิดความเสียหายโดยเฉพาะที่อยู่อาศัย นครชิบะ ฟูนาบาชิ นาราชิโนะ และโดยเฉพาะอูรายาซุ ได้รับผลกระทบอย่างมาก เนื่องด้วยความเสียหายถาวรต่อที่อยู่อาศัยอันเป็นผลมาจากแผ่นดินเหลว และการพบหลักฐานของวัสดุกัมมันตภาพรังสี ทำให้ประชากรในจังหวัดชิบะลดลงเป็นครั้งแรกนับตั้งแต่ ค.ศ. 1920
ภูมิศาสตร์

จังหวัดชิบะมีอาณาเขตทางทิศเหนือติดกับจังหวัดอิบารากิที่แม่น้ำโทเนะ ทิศตะวันตกติดกับกรุงโตเกียวและจังหวัดไซตามะที่แม่น้ำเอโดะ ทิศตะวันออกติดกับมหาสมุทรแปซิฟิก และทิศใต้ล้อมรอบโดยมหาสมุทรแปซิฟิกและอ่าวโตเกียว พื้นที่ส่วนใหญ่ของจังหวัดชิบะตั้งอยู่บนคาบสมุทรโบโซซึ่งมีลักษณะเป็นเนินเขา มีพื้นที่ทำนาข้าวทางด้านชายฝั่งตะวันออกที่เรียกว่าที่ราบคูจูกูริ ซึ่งเป็นพื้นที่ที่มีผลผลิตมาก เขตที่มีประชากรมากที่สุดที่อยู่ทางตะวันตกเฉียงเหนือของจังหวัดเป็นส่วนหนึ่งของภูมิภาคคันโต ซึ่งเขตเมืองได้ขยายไปยังโตเกียวและไซตามะเกิดเป็นการรวมกันเป็นกลุ่มของเขตเมือง (urban agglomeration) การไหลของกระแสน้ำคูโรชิโอะใกล้กับจังหวัดชิบะทำให้ที่นี่ค่อนข้างอบอุ่นในฤดูหนาวและเย็นกว่าในฤดูร้อนในโตเกียว
ภูมิศาสตร์ > อุทยานแห่งชาติและอุทยานประจำจังหวัด

ชายฝั่งทั้งหมดของจังหวัดชิบะ ยกเว้นเขตอุตสาหกรรมเคโยทางตอนเหนือ ได้รับการคุ้มครองเป็นอุทยานกึ่งแห่งชาติ 2 แห่ง และอุทยานธรรมชาติประจำจังหวัด 1 แห่ง ภายใต้ระบบอุทยานแห่งชาติของญี่ปุ่น โดย ณ วันที่ 1 เมษายน ค.ศ. 2012 ร้อยละ 6 ของพื้นที่ทั้งหมดของจังหวัดได้รับการกำหนดให้เป็นอุทยานธรรมชาติ
อุทยานกึ่งแห่งชาติซูอิโงะ-สึกูบะ (ญี่ปุ่น: 水郷筑波国定公園; โรมาจิ: Suigō-Tsukuba Kokutei Kōen) ครอบคลุมพื้นที่ขนาดใหญ่ของลุ่มแม่น้ำโทเนะและบริเวณรอบภูเขาสึกูบะในจังหวัดอิบารากิ อุทยานแห่งนี้ก่อตั้งขึ้นใน ค.ศ. 1953 เพื่อคุ้มครองไม่เพียงแต่สิ่งแวดล้อมของพื้นที่เท่านั้น แต่ยังรวมถึงมรดกทางวัฒนธรรมที่เป็นเอกลักษณ์อีกด้วย ปากแม่น้ำโทเนะ แหลมอินูโบ และเบียวบูงาอูระ ทางตะวันออกเฉียงเหนือของจังหวัดชิบะ เป็นพื้นที่ทางตอนใต้ของอุทยาน
อุทยานกึ่งแห่งชาติมินามิโบโซ (ญี่ปุ่น: 南房総国定公園; โรมาจิ: Minami-Bōsō Kokutei Kōen) ก่อตั้งขึ้นใน ค.ศ. 1953 เพื่อคุ้มครองพื้นที่ชายฝั่งทางตอนใต้ของจังหวัดชิบะ ตั้งแต่แหลมฟุตสึบนอ่าวโตเกียวไปจนถึงแหลมอินูโบทางตะวันออกเฉียงเหนือของจังหวัดชิบะ อุทยานแห่งนี้ครอบคลุมเขตการปกครอง 9 แห่งในจังหวัด อุทยานแห่งนี้ก่อตั้งขึ้นเพื่อคุ้มครองไม่เพียงแต่สภาพแวดล้อมของพื้นที่ชายฝั่งเท่านั้น แต่ยังรวมถึงทรัพย์สินทางวัฒนธรรมที่เป็นเอกลักษณ์ของพื้นที่เหล่านี้ด้วย โดยเฉพาะวัดที่เกี่ยวข้องกับนิจิเร็ง
จังหวัดชิบะได้กำหนดและดูแลอุทยานธรรมชาติประจำจังหวัดจำนวน 8 แห่ง เพื่อคุ้มครองทั้งพื้นที่ธรรมชาติและวัฒนธรรม ได้แก่ อุทยานธรรมชาติประจำจังหวัดอินบะเทงะ, คาซาโมริสึรูมาอิ, คูจูกูริ, มิเนโอกาซังเก, โอโตเนะ, ทากาโงยามะ, โทมิซัง, และโยโรเคโกกุโอกูกิโยซูมิ อีกทั้งยังมีพื้นที่สวนสาธารณะที่กำหนดและคุ้มครองโดยเทศบาลนคร เมือง และหมู่บ้านต่าง ๆ ภายในจังหวัด สวนสาธารณะเหล่านี้ได้รับการบำรุงรักษาเพื่อรักษาสิ่งแวดล้อม รวมทั้งจัดให้มีสถานที่พักผ่อนหย่อนใจในท้องถิ่น
ภูมิศาสตร์ > ภูมิอากาศ

จังหวัดชิบะมีภูมิอากาศแบบอบอุ่นชื้น (Cfa ตามการแบ่งแบบเคิพเพิน) โดยมีฤดูร้อนที่ร้อนชื้น และฤดูหนาวที่ไม่หนาวจัด ช่วงฤดูฝนหรือที่เรียกว่า สึยุ  มีช่วงเวลาประมาณ 50 วัน ตั้งแต่เดือนมิถุนายนถึงกรกฎาคม สำนักงานอุตุนิยมวิทยาญี่ปุ่นระบุว่าอุณหภูมิเฉลี่ยทั้งปีอยู่ที่ 15.7 °C (60.3 °F) ค่าเฉลี่ยสูงสุดคือ 19.6 °C (67.3 °F) และค่าเฉลี่ยต่ำสุดคือ 12.3 °C (54.1 °F)
| ข้อมูลภูมิอากาศของนครชิบะ จังหวัดชิบะ> เดือน | ข้อมูลภูมิอากาศของนครชิบะ จังหวัดชิบะ> ม.ค. | ข้อมูลภูมิอากาศของนครชิบะ จังหวัดชิบะ> ก.พ. | ข้อมูลภูมิอากาศของนครชิบะ จังหวัดชิบะ> มี.ค. | ข้อมูลภูมิอากาศของนครชิบะ จังหวัดชิบะ> เม.ย. | ข้อมูลภูมิอากาศของนครชิบะ จังหวัดชิบะ> พ.ค. | ข้อมูลภูมิอากาศของนครชิบะ จังหวัดชิบะ> มิ.ย. | ข้อมูลภูมิอากาศของนครชิบะ จังหวัดชิบะ> ก.ค. | ข้อมูลภูมิอากาศของนครชิบะ จังหวัดชิบะ> ส.ค. | ข้อมูลภูมิอากาศของนครชิบะ จังหวัดชิบะ> ก.ย. | ข้อมูลภูมิอากาศของนครชิบะ จังหวัดชิบะ> ต.ค. | ข้อมูลภูมิอากาศของนครชิบะ จังหวัดชิบะ> พ.ย. | ข้อมูลภูมิอากาศของนครชิบะ จังหวัดชิบะ> ธ.ค. | ข้อมูลภูมิอากาศของนครชิบะ จังหวัดชิบะ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 8.9 (48) | 8.9 (48) | 11.7 (53) | 17.2 (63) | 21.7 (71) | 23.9 (75) | 27.2 (81) | 29.4 (85) | 26.1 (79) | 20.6 (69) | 16.1 (61) | 11.7 (53) | 18.61 (65.5) |
| อุณหภูมิต่ำสุดเฉลี่ย  °C (°F) | 0.6 (33) | 1.1 (34) | 3.9 (39) | 9.4 (49) | 13.9 (57) | 17.8 (64) | 21.1 (70) | 23.3 (74) | 19.4 (67) | 13.3 (56) | 7.8 (46) | 2.8 (37) | 11.2 (52.2) |
| หยาดน้ำฟ้า มม (นิ้ว) | 48.3 (1.902) | 66 (2.6) | 94 (3.7) | 109.2 (4.299) | 96.5 (3.799) | 139.7 (5.5) | 106.7 (4.201) | 121.9 (4.799) | 177.8 (7) | 157.5 (6.201) | 83.8 (3.299) | 48.3 (1.902) | 1,249.7 (49.201) |
แหล่งที่มา: weather.com
เขตการปกครอง

จังหวัดชิบะประกอบด้วย 37 เทศบาลนคร, 6 อำเภอ, 16 เทศบาลเมือง และ 1 เทศบาลหมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน ค.ศ. 2019 และจำนวนประชากรที่แสดงในตารางมาจากรายงานสำมะโนประชากรประจำ ค.ศ. 2015 ของสำนักงานสถิติ กระทรวงกิจการภายในประเทศและการสื่อสาร โดย 37 เทศบาลนครในจังหวัดชิบะมีพื้นที่รวมกัน 4,405.55 ตารางกิโลเมตร หรือคิดเป็นร้อยละ 85.42 ของพื้นที่จังหวัด และมีประชากรรวม 6,012,551 คน หรือคิดเป็นร้อยละ 96.62 ของประชากรทั้งจังหวัด
ชิบะ
อิจิกาวะ
นาริตะ
คาโมงาวะ
คาโตริ
คัตสึอูระ
การเมืองการปกครอง

ตั้งแต่ ค.ศ. 2009 มีผู้ว่าราชการจังหวัดคือ เอจิ ซูซูกิ ซึ่งเป็นที่รู้จักกันดีภายใต้ชื่อในวงการของเขาคือ เค็นซากุ โมริตะ ซึ่งเป็นอดีตนักแสดง อดีตสมาชิกสภาผู้แทนราษฎร (พรรคจิมินโต/อิสระ – โตเกียวเขต 4) และสภาชิกราชมนตรีสภา (อิสระ – โตเกียว) เขาได้รับเลือกอย่างท่วมท้นจนถึงวาระที่สองในตำแหน่งผู้ว่าราชการจังหวัดในการเลือกตั้งเมื่อเดือนมีนาคม ค.ศ. 2013 โดยมีเพียงผู้ท้าชิงจากพรรคคอมมิวนิสต์และผู้เยาว์ที่ไม่สังกัดพรรค
สภาจังหวัดชิบะ มีสมาชิกตามจำนวน 94 คน โดยได้รับการเลือกตั้งใน 45 เขตเลือกตั้ง ปัจจุบันยังคงอยู่ในวงรอบการเลือกตั้งท้องถิ่นมาตั้งแต่ ค.ศ. 1947 (รอบล่าสุดคือ ค.ศ. 2019) ในเดือนพฤศจิกายน ค.ศ. 2020 สมาชิกสภาประกอบด้วย พรรคจิมินโต 53 คน, พรรคมินชูโต 17 คน, พรรคโคเมโต 8 คน, พรรคมินนะโนะโต 3 คน, พรรคคอมมิวนิสต์ 2 คน, พรรคอื่น ๆ อีก 5 คน และไม่สังกัดพรรค 6 คน
ในรัฐสภาญี่ปุ่น จังหวัดชิบะมีสมาชิกสภาผู้แทนราษฎร 13 คนจากเขตเลือกตั้ง 1 คนต่อเขต และสมาชิกราชมนตรีสภา 6 คน
การเมืองการปกครอง > การปกครองส่วนท้องถิ่น

ใน ค.ศ. 2014 จังหวัดชิบะแบ่งออกเป็น 54 เทศบาล (ดูรายชื่อในส่วน #เขตการปกครอง) ได้แก่ 37 นคร, 16 เมือง และ 1 หมู่บ้าน เช่นเดียวกับในช่วงหลังสงครามของญี่ปุ่น เทศบาลแต่ละแห่งจะมีนายกเทศมนตรีและสภาที่มาจากการเลือกตั้งโดยตรง นครที่มีประชากรมากที่สุดและเป็นนครใหญ่ที่รัฐกำหนดเพียงแห่งเดียวในจังหวัดชิบะคือ นครชิบะ มีนครศูนย์กลาง 2 แห่ง คือ ฟูนาบาชิ และคาชิวะ หลังจากมีการควบรวมเทศบาลในช่วงปลายคริสต์ศตวรรษที่ 20 พื้นที่ส่วนอื่น ๆ ของจังหวัดส่วนใหญ่ได้รับการจัดตั้งเป็นนครที่เป็นอิสระจากอำเภอ ทำให้เหลืออำเภอเพียง 6 อำเภอ ซึ่งมี 3 อำเภอที่มีเมืองหรือหมู่บ้านขึ้นอยู่เหลือเพียงหนึ่งหรือสองแห่ง ในสมัยก่อนหลังจากที่มีการปรับโครงสร้างของการปกครองอำเภอและเทศบาลในทุกจังหวัดใน ค.ศ. 1889–1890 จังหวัดชิบะในตอนแรกมี 12 อำเภอและยังไม่มีนคร และต่อมาเมืองชิบะที่ขึ้นกับอำเภอชิบะได้กลายเป็นเทศบาลแห่งแรกในจังหวัดชิบะที่ได้รับการยกฐานะเป็นนครใน ค.ศ. 1921
การเมืองการปกครอง > รายชื่อผู้ว่าราชการจังหวัดชิบะ (ตั้งแต่ ค.ศ. 1947)

ทาเมโนซูเกะ คาวางูจิ (川口為之助) - ตั้งแต่ 21 เมษายน ค.ศ. 1947 ถึง 25 ตุลาคม ค.ศ. 1950
ฮิโตชิ ชิบาตะ (柴田　等) - ตั้งแต่ 15 ธันวาคม ค.ศ. 1950 ถึง 2 พฤศจิกายน ค.ศ. 1962
ฮิซาอากิ คาโนะ (加納久朗) - ตั้งแต่ 3 พฤศจิกายน ค.ศ. 1962 ถึง 21 กุมภาพันธ์ ค.ศ. 1963
มาโกโตะ โทโมโน (友納武人) - ตั้งแต่ 17 เมษายน ค.ศ. 1963 ถึง 16 เมษายน ค.ศ. 1975
คิอิจิ คาวากามิ (川上紀一) - ตั้งแต่ 17 เมษายน ค.ศ. 1975 ถึง 27 กุมภาพันธ์ ค.ศ. 1981
ทาเกชิ นูมาตะ (沼田　武) - ตั้งแต่ 5 เมษายน ค.ศ. 1981 ถึง 4 เมษายน ค.ศ. 2001
อากิโกะ โดโมโตะ (堂本暁子) - ตั้งแต่ 5 เมษายน ค.ศ. 2001 ถึง 4 เมษายน ค.ศ. 2009
เค็นซากุ โมริตะ (森田健作) - ตั้งแต่ 5 เมษายน ค.ศ. 2009 ถึง 4 เมษายน ค.ศ. 2021
โทชิฮิโตะ คูมาไง (熊谷俊人) - ตั้งแต่ 5 เมษายน ค.ศ. 2021 ถึงปัจจุบัน
เศรษฐกิจ > อุตสาหกรรม

จังหวัดชิบะเป็นแหล่งอุตสาหกรรมขนาดใหญ่ของญี่ปุ่นตั้งแต่สมัยสงครามโลกครั้งที่สองเป็นต้นมา เนื่องจากลักษณะชายฝั่งที่ติดต่อกับอ่าวโตเกียว ในอดีตชิบะเป็นศูนย์กลางของอุตสาหกรรมการบ่ม เช่น มิโซะ สาเก มิริน
ภายหลังสงครามโลกสิ้นสุดลงเกิดการขยายตัวในภาคอุตสาหกรรม ชิบะเป็นที่ตั้งของโรงงานเหล็กขนาดใหญ่คาวาซากิตั้งแต่ ค.ศ. 1950 รัฐบาลมีนโยบายการถมทะเลทำนิคมอุตสาหกรรม โกดัง และท่าเรือ เช่นเขตอุตสาหกรรมเคโย อุตสาหกรรมต่าง ๆ ได้แก่ผลิตภัณฑ์เคมี ผลิตภัณฑ์ปิโตรเลียม และอุตสาหกรรมเครื่องจักร จังหวัดชิบะมีผลผลิตรวมด้านอุตสาหกรรมเป็นอันดับที่ 6 ของประเทศญี่ปุ่น
เศรษฐกิจ > เกษตรกรรม

จังหวัดชิบะยังได้ชื่อว่าเป็นแหล่งเกษตรกรรมอันดับ 2 ของญี่ปุ่นรองจากจังหวัดฮกไกโด โดยเฉพาะถั่ว ถือเป็นพืชหลักที่ปลูกในจังหวัดชิบะถึงร้อยละ 78 นอกจากนี้ยังมีพืชอื่นที่สำคัญเช่น แคร์รอต กะหล่ำปลี ผักกาดหัว ข้าวโพด และข้าว นอกจากนี้ยังมีการประมงที่เป็นแหล่งเศรษฐกิจสำคัญของจังหวัดชิบะจากอ่าวโตเกียว
ประชากรศาสตร์

อัตราการเพิ่มหรือลดของจำนวนประชากรภายในจังหวัดมีความแตกต่างกันอย่างมากในแต่ละภูมิภาคของจังหวัด โดยภูมิภาคฮิงาชิกัตสึ ภูมิภาคอิมบะ และภาคกลางของจังหวัดเพิ่มขึ้นหรือลดลงเพียงเล็กน้อยเท่านั้น ในขณะที่ภาคใต้ของจังหวัด ภูมิภาคโซโตโบ และภาคตะวันออกเฉียงเหนือของจังหวัดมีการลดลงอย่างมาก อัตราการเติบโตของประชากรมีแนวโน้มสูงขึ้นเมื่อเป็นพื้นที่ที่ใกล้กับเขตพิเศษของโตเกียว และอัตราการเติบโตของประชากรจะลดลงเมื่อเป็นพื้นที่ที่อยู่ห่างออกไป จังหวัดไซตามะและจังหวัดคานากาวะก็เป็นลักษณะนี้เช่นเดียวกัน ซึ่งทั้งสองจังหวัดเป็นเขตปริมณฑลของโตเกียว แต่ในจังหวัดชิบะจะเห็นแนวโน้มนี้เด่นชัดมากกว่าสองจังหวัดดังกล่าว
ตำรวจ

กองกำลังตำรวจของจังหวัดชิบะเป็นหนึ่งในสิบกองตำรวจที่ใหญ่ที่สุดของประเทศ โดยมีสมาชิกมากกว่า 10,000 นาย (รวมถึงตำรวจสนามบินนาริตะ) เช่นเดียวกับในทุกจังหวัด ตำรวจจะอยู่ภายใต้การดูแลของคณะกรรมการความปลอดภัยสาธารณะประจำจังหวัด ประกอบด้วยสมาชิกห้าคนที่ได้รับการแต่งตั้งจากผู้ว่าราชการจังหวัดและได้รับอนุมัติจากสภาจังหวัด
ความสัมพันธ์ระหว่างประเทศ

จังหวัดชิบะมีความสัมพันธ์แบบเมืองพี่น้องกับ
รัฐวิสคอนซิน สหรัฐ (1990)
เวลลิงเบอเรอ [en] นอร์แทมป์ตันเชอร์ สหราชอาณาจักร
ฆวนฆูอี [en] ประเทศเปรู
ดึสเซิลดอร์ฟ ประเทศเยอรมนี (2019)
แหล่งข้อมูลอื่น

เว็บไซต์จังหวัดชิบะ (ในภาษาญี่ปุ่น)
รูปปั้นดินเผาฮานิวะรูปไก่ในยุคโคฟุง จากพิพิธภัณฑ์ชิบายามะฮานิวะ
นักเรียนกองกำลังอาสาสมัครของกองทัพญี่ปุ่นที่ 52 กำลังทำการฝึกที่หาดคูจูกูริเมื่อต้น ค.ศ. 1945
โรงงานเหล็กคิมิตสึใน ค.ศ. 2007 ในคิมิตสึ เขตอุตสาหกรรมเคโย
เหตุเพลิงไหม้ที่โรงกลั่นน้ำมันของบริษัทคอสโมออยล์ในอิจิฮาระ ซึ่งเป็นผลมาจากแผ่นดินไหวและคลื่นสึนามิในโทโฮกุ ค.ศ. 2011
คาบสมุทรโบโซ
พื้นที่ชายฝั่งในย่านเอมิ นครคาโมงาวะ
อาคารหลักของศูนย์ราชการจังหวัดชิบะในนครชิบะ
อาคารสภาจังหวัด
การทำนาข้าวในย่านซาวาระ นครคาโตริ
กองบัญชาการตำรวจจังหวัดชิบะ
คิม ซ็อก-จิน

| จิน |
| --- | --- |
จินในเดือนกุมภาพันธ์ 2025
เกิด: คิม ซ็อก-จิน  (1992-12-04) 4 ธันวาคม ค.ศ. 1992 (32 ปี) ควาช็อน จังหวัดคย็องกี ประเทศเกาหลีใต้
การศึกษา: มหาวิทยาลัยคอนกุก
อาชีพ:  นักร้อง  นักแต่งเพลง 
รางวัล:  เครื่องอิสริยาภรณ์วัฒนธรรมฮวา-กวัน (2018)
อาชีพทางดนตรี
แนวเพลง:  เคป็อป  ป็อปร็อก 
เครื่องดนตรี: เสียงร้อง
ช่วงปี: 2013–ปัจจุบัน
ค่ายเพลง: บิกฮิต
สมาชิกของ: บีทีเอส
 นักดนตรี

ชื่อเกาหลี
ฮันกึล: 김석진
ฮันจา: 金碩珍
อาร์อาร์: Gim Seok-jin 
เอ็มอาร์: Kim Sŏkchin 
 
ลายมือชื่อ

คิม ซ็อก-จิน (เกาหลี: 김석진; เกิด 4 ธันวาคม ค.ศ. 1992) มีชื่อในวงการว่า จิน (JIN) เป็นนักร้องและนักแต่งเพลงชาวเกาหลีใต้ เป็นสมาชิกของบีทีเอส ภายใต้สังกัดบิกฮิตเอนเตอร์เทนเมนต์ เขาเปิดตัวอย่างเป็นทางการในฐานะศิลปินเดี่ยวในเดือนตุลาคม 2022 ด้วยการเปิดตัวซิงเกิล "The Astronaut"
จินเข้าร่วมวงตั้งแต่เดือนมิถุนายนปี 2013 จินได้ร่วมเขียนเพลงและปล่อยผลงานเพลงเดี่ยวในนามวง BTS อาทิเช่น เพลง "Awake" (2016), "Epiphany" (2018) และ "Moon" (2020) นอกจากนี้เขายังเป็นผู้ออกแบบตัวละคร RJ ตัวละครในกลุ่ม BT21 ของ Line Friends
ประวัติ

จิน/คิม ซ็อก-จิน เกิดเมื่อวันที่ 4 ธันวาคม 1992 ที่คย็องกี ประเทศเกาหลีใต้ เขาอาศัยอยู่ที่นั่นก่อนที่เขาย้ายไปอาศัยอยู่ที่แขวงบันกี เขตซงพา กรุงโซล
ครอบครัวประกอบด้วยสมาชิก 4 คน คือ พ่อ แม่ พี่ชาย และจิน
ในสมัยมัธยมเขาเคยถูกทาบทามให้เข้าร่วมกับสังกัดเอสเอ็มเอนเตอร์เทนเมนต์ แต่เขาปฏิเสธเพราะคิดว่าเป็นมิจฉาชีพ
จินมีความฝันที่จะเป็นนักแสดงทำให้เขาเข้าศึกษาในมหาวิทยาลัยคอนกุก (Konkuk University) สาขาวิชาภาพยนตร์ ต่อมาหลังเข้าเรียนในมหาวิทยาลัยจึงได้ถูกบิกฮิตเอนเตอร์เทนเมนต์ทาบทามเข้าร่วมเป็นหนึ่งในสมาชิกวง บีทีเอส  จินจบการศึกษาจากมหาวิทยาลัยคอนกุกในวันที่ 22 กุมภาพันธ์ 2017 ก่อนจะเรียนต่อระดับปริญญาโทที่ Hanyang Cyber ​​University ในสาขาสื่อโฆษณา (Advertising Media)
ชีวิตส่วนตัว

ในปี ค.ศ. 2018 เขาเปิดร้านอาหารญี่ปุ่นในโซลกับพี่ชายของเขา ชื่อร้านว่า อซซุ เซโรมูชิ
ผลงานเพลง

| ชื่อเพลง> ชื่อเพลง.ชื่อเพลง.ศิลปินนำ | ปี> ปี.ปี.ศิลปินนำ | อันดับสูงสุดในชาร์ตเพลง> เกาหลี.Gaon .ศิลปินนำ | อันดับสูงสุดในชาร์ตเพลง> เกาหลี.Hot 100 .ศิลปินนำ | อันดับสูงสุดในชาร์ตเพลง> US World .US World .ศิลปินนำ | อันดับสูงสุดในชาร์ตเพลง> UK Dig. .UK Dig. .ศิลปินนำ | อันดับสูงสุดในชาร์ตเพลง> SCT .SCT .ศิลปินนำ | อันดับสูงสุดในชาร์ตเพลง> FRA Dig. .FRA Dig. .ศิลปินนำ | อันดับสูงสุดในชาร์ตเพลง> HUN .HUN .ศิลปินนำ | ยอดขาย> ยอดขาย.ยอดขาย.ศิลปินนำ | อัลบั้ม> อัลบั้ม.อัลบั้ม.ศิลปินนำ |
| --- | --- | --- | --- | --- | --- | --- | --- | --- | --- | --- |
| "Awake" | 2016 | 31 | — | 6 | — | — | — | 9 |  เกาหลี: 105,382 | Wings |
| "Epiphany" | 2018 | 30 | 5 | 4 | 54 | 60 | 61 | 5 |  US: 10,000 | Love Yourself: Answer |
| "Moon" | 2020 | 22 | 12 | 4 | 61 | 64 | — | 11 | — | Map of the Soul: 7 |
เพลงประกอบซีรีส์
| "It's Definitely You" (죽어도 너야; Jugeodo neoya)  (ร่วมกับ วี) | 2016 | 34 | — | 8 | — | — | — | — |  เกาหลี: 76,657 | Hwarang: The Poet Warrior Youth Original Soundtrack |
"—" หมายถึงไม่ได้ขึ้นชาร์ตหรืออาจไม่มีการจัดอันดับในภูมิภาคนั้นๆ
ผลงานเพลง > เพลงอื่นๆ

| ปี | ชื่อเพลง | รูปแบบ | รายละเอียด | Ref |
| --- | --- | --- | --- | --- |
| 2013 | "Adult Child" | Digital download, streaming | ร่วมกับ อาร์เอ็ม (RM) และ ชูก้า (Suga) |  |
| 2016 | "Awake" (Christmas ver.) | Digital download, streaming | เพลง"Awake" เวอร์ชัน Holiday (Christmas) remix |  |
| 2017 | "So Far Away" | Digital download, streaming | หนึ่งในเพลงมิกซ์เทปของ ชูก้า (Suga) ถูกนำกลับมาร้องอีกเวอร์ชันโดย  ชูก้า (Suga), จิน(Jin) และ จองกุก(Jungkook) ; ต้นฉบับร้องโดย ชูก้า (Suga) และ Suran |  |
| 2019 | "Tonight" (이 밤) | Digital download, streaming | ถูกเผยแพร่ใน 2019 BTS anniversary event Festa |  |
| 2020 | "Abyss" | Digital download, streaming | เผยแพร่เพลงเพื่อเป็นของขวัญให้กับแฟนๆ เนื่องในโอกาสครบรอบวันเกิดของจินปีที่ 28 (29 ปี นับตามเกาหลี) ; วันที่ 4 ธันวาคม 2020 |  |
ผลงานเพลง > การแต่งเพลง

ผลงานเบื้องหลังด้านการเขียนเนื้อเพลง และทำนองเพลง
| ปี | ศิลปิน | อัลบั้ม | เพลง |
| --- | --- | --- | --- |
| 2013 | BTS | 2 Cool 4 Skool | "Outro: Circle Room Cypher" |
| 2015 | BTS | The Most Beautiful Moment in Life, Part 1 | "Outro: Love Is Not Over" |
| 2015 | BTS | The Most Beautiful Moment in Life, Part 1 | "Boyz with Fun" |
| 2016 | BTS | The Most Beautiful Moment in Life: Young Forever | "Love Is Not Over" |
| 2016 | BTS | Wings | "Awake" |
| 2019 | Jin | ไม่ได้อยู่ในอัลบั้ม (เพลงในออนไลน์) | "Tonight" |
| 2020 | BTS | Map of the Soul: 7 | "Moon" |
| 2020 | BTS | ไม่ได้อยู่ในอัลบั้ม (เพลงในออนไลน์) | "In the Soop" (เพลงประกอบรายการ) |
| 2020 | BTS | Be | "Stay" |
| 2020 | Jin | ไม่ได้อยู่ในอัลบั้ม (เพลงในออนไลน์) | "Abyss" |
ผลงาน

ดูเพิ่ม: ผลงานวิดีโอของบีทีเอส
ผลงาน > Trailers และ short films

| ปี | ชื่อเพลง | ความยาว | ผู้กำกับ | Ref>  |
| --- | --- | --- | --- | --- |
| 2016 | "Awake #7" | 5:19 | Yong-seok Choi (Lumpens) |  |
| 2018 | "Epiphany" | 4:21 | Yong-seok Choi (Lumpens) |  |
ผลงาน > โทรทัศน์

| ปี | ช่อง | รายการ | ตอน | วันออกอากาศ | บทบาท | รายละเอียด | Ref>  |
| --- | --- | --- | --- | --- | --- | --- | --- |
| 2016 | SBS | Inkigayo | Ep.863 | 15 พฤษภาคม 2016 | พิธีกร | ร่วมกับ RM, Kei, and Mijoo |  |
| 2016 | MBC | Chuseok Special Idol Cooking King (추석특집 아이돌 요리왕) |  | 14 กันยายน 2016 | แขกรับเชิญ |  |  |
| 2016 | Mnet | M Countdown |  | 20 ตุลาคม 2016 | พิธีกร | ร่วมกับ จีมิน |  |
| 2017 | Mnet | M Countdown |  |  | พิธีกร | ร่วมกับ จีมิน และ J-Hope |  |
| 2017 | SBS | Law of the Jungle in Kota Manado | Ep.247–251 | 6 มกราคม - 3 มีนาคม 2017 | ศิลปินคนที่ 29 |  |  |
| 2017 | SBS | Baek Jong-won's Top 3 Chef King | Ep. 67 | 7 กรกฎาคม 2017 | แขกรับเชิญ | ร่วมกับ เจโฮป |  |
| 2017 | KBS | Hello Counselor | Ep. 316 | 13 มีนาคม 2017 | แขกรับเชิญ | ร่วมกับ จีมิน |  |
| 2017 | JTBC | Let's Eat Dinner Together | Ep. 50 | 21 กันยายน 2017 | แขกรับเชิญ | ร่วมกับ จองกุก |  |
| 2017 | JTBC | Please Take Care of My Refrigerator | Ep.94-95 |  | แขกรับเชิญ | ร่วมกับ จีมิน |  |
| 2017 | KBS | KBS Song Festival |  | 29 ธันวาคม 2017 | พิธีกร | ร่วมกับ ชานยอล EXO , ไอรีน Red Velvet และ ซานะ Twice |  |
| 2018 | KBS | Music Bank |  |  | พิธีกร | ร่วมกับ Solbin (Laboum) |  |
| 2018 | KBS | KBS Song Festival |  | 29 ธันวาคม 2018 | พิธีกร | ร่วมกับ ชานยอล EXO และ ดาฮยอน Twice |  |

Kim while filming the "Idol" music video in July 2018.
ข่าวกรองทางทหาร

ผู้บังคับหมวดของหมู่ส่งกำลังบำรุงนาวิกโยธินที่ 1 พร้อมด้วยล่ามกองพัน รวบรวมข่าวกรองจากชาวอัฟกันในพื้นที่ระหว่างตระเวนส่งกำลังบำรุงรบสู่พื้นที่ เมื่อวันที่ 9 พฤษภาคม ค.ศ. 2010
ข่าวกรองทางทหาร (อังกฤษ: military intelligence) เป็นสาขาวิชาทางการทหารที่ใช้วิธีการรวบรวมและวิเคราะห์ข้อมูลเพื่อให้คำแนะนำและทิศทาง เพื่อช่วยผู้บังคับบัญชาในการตัดสินใจ จุดมุ่งหมายนี้ทำได้โดยการให้การประเมินข้อมูลจากพิสัยของแหล่งที่มา ตรงตามข้อกำหนดภารกิจของผู้บังคับบัญชา หรือตอบสนองต่อหัวข้อในฐานะส่วนหนึ่งของการปฏิบัติการหรือการวางแผนการทัพ เพื่อให้การวิเคราะห์ ข้อกำหนดข้อมูลของผู้บังคับบัญชาจะได้รับการระบุเป็นอันดับแรก ซึ่งจะถูกรวมเข้ากับการรวบรวม, การวิเคราะห์ และการเผยแพร่ข่าวกรอง
พื้นที่ของการศึกษาอาจรวมถึงสภาพแวดล้อมในการปฏิบัติการ, ศัตรู, กองกำลังที่เป็นมิตร และเป็นกลาง, ประชาชนพลเรือนในพื้นที่ปฏิบัติการรบ และพื้นที่อื่น ๆ ที่น่าสนใจในวงกว้าง กิจกรรมข่าวกรองนั้นดำเนินการในทุกระดับ ตั้งแต่ยุทธวิธีไปจนถึงยุทธศาสตร์, ในยามสงบ, ช่วงเวลาของการเปลี่ยนแปลงสู่สงคราม และในช่วงสงคราม
รัฐบาลส่วนใหญ่รักษาความสามารถในการข่าวกรองทางทหารเพื่อจัดหากำลังพลด้านการวิเคราะห์และการรวบรวมข้อมูล ทั้งในหน่วยผู้เชี่ยวชาญ และจากกำลังรบ รวมถึงราชการอื่น ๆ ความสามารถด้านข่าวกรองทางการทหารและพลเรือนทำงานร่วมกันเพื่อแจ้งคลื่นความถี่ของกิจกรรมทางการเมืองและการทหาร
กำลังพลที่ปฏิบัติหน้าที่ด้านข่าวกรองอาจได้รับการคัดเลือกสำหรับความสามารถในการวิเคราะห์และข่าวกรองส่วนบุคคล ก่อนที่จะได้รับการฝึกอย่างเป็นทางการ
ระดับของข่าวกรอง

การปฏิบัติการข่าวกรองดำเนินไปตามลำดับขั้นของกิจกรรมทางการเมืองและการทหาร
ระดับของข่าวกรอง > ข่าวกรองทางยุทธศาสตร์

ข่าวกรองทางยุทธศาสตร์เกี่ยวข้องกับประเด็นกว้าง ๆ เช่น เศรษฐศาสตร์, การประเมินทางการเมือง, ความสามารถทางการทหาร และเจตนารมณ์ของต่างประเทศ (และตัวแสดงที่ไม่ใช่รัฐอย่างเพิ่มพูน) ข่าวกรองดังกล่าวอาจมีหลักเกณฑ์, เทคนิค, ยุทธวิธี, การทูต หรือสังคมวิทยา แต่การเปลี่ยนแปลงเหล่านี้ได้รับการวิเคราะห์เมื่อรวมกับข้อเท็จจริงที่ทราบเกี่ยวกับพื้นที่ที่เป็นปัญหา เช่น ภูมิศาสตร์, ประชากรศาสตร์ และศักยภาพอุตสาหกรรม
ข่าวกรองทางยุทธศาสตร์ได้รับการนิยามอย่างเป็นทางการในฐานะ "ข่าวกรองที่จำเป็นสำหรับการจัดตั้งนโยบายและแผนทางทหารในระดับชาติและระดับนานาชาติ" และสอดคล้องกับการสงครามระดับยุทธศาสตร์ ซึ่งได้รับการนิยามอย่างเป็นทางการในฐานะ "ระดับของการสงครามที่ประเทศหนึ่ง ซึ่งมักจะเป็นสมาชิกของกลุ่มประเทศต่าง ๆ กำหนดวัตถุประสงค์ด้านความมั่นคงทางยุทธศาสตร์ระดับชาติหรือระดับนานาชาติ (พันธมิตรหรือการร่วมมือกัน) จากนั้นพัฒนาและใช้ทรัพยากรระดับชาติเพื่อให้บรรลุวัตถุประสงค์เหล่านั้น"
ระดับของข่าวกรอง > ปฏิบัติการ

ปฏิบัติการด้านข่าวกรองมุ่งเน้นไปที่การสนับสนุนหรือการปฏิเสธหน่วยข่าวกรองในระดับปฏิบัติการ ระดับปฏิบัติการต่ำกว่าระดับความเป็นผู้นำเชิงกลยุทธ์และหมายถึงการออกแบบการแสดงออกในทางปฏิบัติ โดยกำหนดอย่างเป็นทางการว่า "ข่าวกรองจำเป็นสำหรับการวางแผน และดำเนินการทัพ รวมถึงปฏิบัติการที่สำคัญเพื่อบรรลุวัตถุประสงค์เชิงกลยุทธ์ภายในเขตสงครามหรือพื้นที่ปฏิบัติการ" มันสอดคล้องกับระดับปฏิบัติการของการสงคราม ที่กำหนดไว้ว่า "ระดับของการสงครามที่การทัพและปฏิบัติการสำคัญได้รับการวางแผน, ดำเนินการ และสนับสนุนเพื่อให้บรรลุวัตถุประสงค์เชิงกลยุทธ์ภายในเขตสงครามหรือพื้นที่ปฏิบัติการอื่น ๆ"
คำว่าปฏิบัติการด้านข่าวกรองใช้ในการบังคับใช้กฎหมายเพื่ออ้างถึงข่าวกรองที่สนับสนุนการสืบสวนระยะยาวในหลายเป้าหมายที่คล้ายคลึงกัน ปฏิบัติการด้านข่าวกรองในหลักการข่าวกรองการบังคับใช้กฎหมายเกี่ยวข้องกับการระบุ, การกำหนดเป้าหมาย, การตรวจจับ และการแทรกแซงกิจกรรมทางอาญา การใช้งานภายในการบังคับใช้กฎหมายและข่าวกรองในการบังคับใช้กฎหมายไม่ได้ปรับขนาดเพื่อใช้ในข่าวกรองทั่วไป หรือข่าวกรองทางทหาร/ทหารเรือโดยมีขอบเขตที่แคบลง
ดูเพิ่ม

วิทยาการเข้ารหัสลับ
การสงครามอิเล็กทรอนิกส์
จารกรรม
ความสับสน (สงคราม)
การรวบรวมข่าวกรอง
การลาดตระเวน
การวางแผนด้วยสถานการณ์
ราชการข่าวกรองลับ